《州守新搆僧舍于南溪人多往游余未及也》
清代·沈光文

沿溪傍水便开山，我亦闻之拟往还。一日无僧浑不可，十年作客几能閒。

书成短偈堪留寺，说到真虚欲点顽。正有许多为政处，仅将心思付禅关。

作者简介：（?—1673）明末清初浙江鄞县人，字文开，一字斯庵。明贡生，南明永历时，官太仆寺卿。后隐居台湾，与韩文琦等结诗社，所作诗称《福台新咏》。有《花木杂记》、《古今体诗》及文集。